‎UN SERIAL ORIGINAL NETFLIX
‎Ce e adevărul?
‎Jur solemn…
‎De copii mici, învățăm ‎că unele fapte sunt indisputabile.
‎Dar dacă ești un tiran ‎într-o lume haotică,
‎adevărul poate fi adesea… incomod.
‎Adevărul e problematic ‎pentru conducătorii cu mână de fier,
‎deoarece adevărul duce la dezbateri.
‎Adevărul presupune să contești ‎lucrurile care ți se spun.
‎Puțini tirani au purtat un război ‎mai aprig contra adevărului ca el…
‎Iosif Stalin.
‎IOSIF STALIN ‎DICTATOR ÎN URSS 1929-1953
‎A folosit propaganda, dezinformarea ‎și alte trucuri istețe
‎pentru a menține controlul total ‎asupra imensei Uniuni Sovietice.
‎Stalin le-a dat oamenilor ‎fundația realității lor.
‎E foarte simplu. Dacă e în interesul ‎revoluției, atunci e adevărat.
‎Stăpân pe manual, Stalin nu a controlat ‎doar viețile oamenilor.
‎Nu mai există libertăți personale.
‎Le-a controlat mințile.
‎CONTROLUL ADEVĂRULUI ‎IOSIF STALIN
‎În timpul domniei de trei decenii ‎a lui Stalin în URSS ,
‎a doborât toate instituțiile ‎care contestau puterea statului.
‎Ca să înțelegi cum a reușit asta,
‎trebuie să știi câteva lucruri ‎esențiale despre el.
‎FAPTUL 1: S-A NĂSCUT ÎN GEORGIA ‎ȘI NU ÎL CHEMA DE FAPT STALIN
‎Stalin a fost botezat Ioseb Dzhugashvili
‎într-un orășel din Georgia, Gori, ‎la marginea Imperiului Rus.
‎Mai târziu, și-a luat numele Stalin.
‎„Stalin” vine de la cuvântul rus „stal”, ‎care înseamnă „oțel”.
‎FAPTUL 2: ERA UN TERORIST EFICIENT
‎La 20 și ceva de ani, ‎s-a alăturat bolșevicilor,
‎rebeli marxiști care voiau ‎să răstoarne guvernul rus.
‎Erau violenți.
‎Stalin a fost liderul ‎unei mici grupări teroriste.
‎Stalin e arestat de mai multe ori ‎și trimis în Siberia,
‎dar evadează și se realătură cauzei.
‎Cei care au supraviețuit ‎au devenit mai tari.
‎FAPTUL 3: IZBÂNZILE LUI AU ATRAS ATENȚIA ‎LIDERULUI VLADIMIR LENIN
‎Stalin i-a atras atenția lui Lenin ‎fiindcă obținea rezultate.
‎Când bolșevicii preiau puterea în 1917,
‎Lenin îl pune pe Stalin ‎în fruntea unui minister critic.
‎în 1922, Stalin e numit ‎Secretar General al Partidului Comunist,
‎care era pe atunci o poziție birocratică.
‎Alții l-au considerat un simplu conțopist.
‎A fost o imagine cultivată ‎de însuși Stalin,
‎ca să nu fie considerat o amenințare.
‎Așa a ajuns Stalin ‎într-o poziție influentă.
‎Dar, ca să se ridice la nivelul de tiran,
‎a trebuit să-și depășească adversarii ‎și să își îngroape trecutul.
‎Din fericire, manualul ‎are tactica perfectă
‎să o iei de la capăt.
‎TACTICĂ ‎RESCRIE ISTORIA
‎Cineva a spus odată: „Cel ce controlează ‎trecutul controlează viitorul.”
‎Stalin studiase istoria.
‎Și-a dat seama că nu poate sta în umbră
‎și să aștepte ca legile istoriei ‎să se rescrie de la sine.
‎Trebuie forțate.
‎E valabil și în cazul acestor tipi.
‎Ca să restabilească mândria patriotică, ‎Hitler a ordonat comandamentului nazist
‎să distrugă memorialele ‎din Primul Război Mondial din Europa,
‎ca să șteargă dovezile ‎înfrângerii anterioare a Germaniei.
‎Regimul Kim din Coreea de Nord insistă
‎că cei din Coreea de Sud ‎au început războiul,
‎când, de fapt, acesta a început ‎când nordicii au invadat Seulul.
‎Iar Mao Zedong a negat
‎că cetățeni chinezi au murit de foame ‎în urma Marelui Salt Înainte.
‎Deși foametea provocată de el ‎a ucis cam 45 de milioane de oameni.
‎MOSCOVA 1923, CU ȘASE ANI ‎ÎNAINTE DE DICTATURA LUI STALIN
‎În 1923, sănătatea îl lasă pe Lenin.
‎Stalin, alături de Lev Kamenev ‎și Grigory Zinoviev,
‎sunt desemnați să conducă țara.
‎Între timp, Stalin își plănuiește deja ‎următorii pași.
‎Stalin trebuia să demonstreze
‎că era urmașul lui Lenin.
‎Că au o viziune comună.
‎Dar are o mică problemă.
‎Spre sfârșitul vieții, ‎Lenin era neîncrezător în Stalin.
‎A spus: ‎„Stalin e necioplit și intolerant.
‎Dacă va continua așa, ‎mă tem că va diviza partidul.”
‎Ianuarie 1924. Lenin e pe patul de moarte.
‎Acum, Stalin începe să prezinte ‎relația lor într-o lumină mai pozitivă.
‎După moartea lui Lenin, ‎Stalin îi pregătește funeraliile.
‎Stalin începe să țină discursuri ‎înflăcărate despre filozofia leninistă.
‎Autorizează construcția unui mausoleu ‎pentru Lenin în Piața Roșie.
‎Ca să demonstreze legătura lor personală,
‎Stalin pune în circulație ‎o poză cu el și Lenin.
‎Dar întâi își face figura mai mare,
‎pentru ca Lenin să fie redus ‎în prezența urmașului său,
‎iar cei doi sunt aduși mai aproape.
‎În plus, figura lui Stalin este curățată
‎de urmele variolei din copilărie,
‎iar brațul său drept este lungit, ‎fiindcă se accidentase în tinerețe.
‎E printre primele „Photoshopuri” ‎din istorie.
‎Eforturile lui Stalin de a redefini ‎relația lui cu Lenin dau roade.
‎În următorii cinci ani, ‎Stalin își consolidează poziția în guvern
‎și dă la o parte toți rivalii ‎în calea către puterea absolută.
‎A devenit unicul lider ‎al Uniunii Sovietice.
‎Din acel punct, Stalin a creat ‎propria sa istorie a partidului.
‎Și toată lumea a învățat ‎acea variantă a istoriei.
‎Dar modificarea trecutului ‎nu te duce departe
‎dacă oamenii tăi au acces ‎la surse de informație mai recente.
‎Dacă vrei să câștigi războiul cu adevărul, ‎abia ai început.
‎TACTICĂ ‎CENZUREAZĂ TOT
‎Una dintre cele mai puternice arme ‎ale oricărui lider
‎este controlul informației.
‎STRICT SECRET
‎Când poți închide canalele de comunicare,
‎poți să prezinți perspectiva ta preferată
‎și să o faci realitatea ‎în care trăiesc cetățenii tăi.
‎Stalin nu a trebuit să o facă singur.
‎A avut un avantaj la start.
‎Stalin a moștenit un regim totalitar.
‎Deja controlau mass-media.
‎Desigur, și țarii practicaseră cenzura,
‎dar aceea era un fleac ‎față de ce a făcut Stalin.
‎DESPRE CE NU PUTEAI VORBI ‎SUB CONDUCEREA LUI STALIN
‎Lui Stalin nu i-a scăpat ‎niciun subiect periculos.
‎Venituri personale, interzis!
‎Creșteri de prețuri, lipsa de alimente ‎sau foametea, de nedescris!
‎Statistici despre criminalitate, șomaj ‎sau lipsa de locuințe, scandalos!
‎Informații despre dezastre naturale ‎sau artificiale, precum cutremurele,
‎sau despre condițiile din închisori, ‎reclame la produse străine, și tot așa,
‎Numele oficialităților și ale soțiilor, ‎disponibilitatea medicamentelor
‎și orice despre arhitectura Kremlinului
‎sau reparațiile la Teatrul Balșoi, logic!
‎Sub Stalin, bibliotecile au distrus…
‎CENZURAT
‎…sau au restricționat accesul ‎la texte considerate ofensive de stat.
‎Protejând astfel mințile maleabile ‎ale sovieticilor
‎de personaje precum Sherlock Holmes.
‎De ce Sherlock Holmes? ‎Fiindcă e un tip individualist,
‎poate prea mult pentru mintea ‎colectivizată de sub stalinism.
‎Și Robinson Crusoe.
‎Robinson Crusoe e un erou capitalist.
‎E antreprenor, găsește soluții ‎și supraviețuiește singur.
‎Dacă cenzurarea cărților îți pare extremă…
‎să vezi cum e ‎pe timpul unei crize serioase!
‎La sfârșitul anilor '20,
‎ca să strângă fonduri ‎pentru transformarea economiei,
‎Stalin a început un proces ‎de reformare a agriculturii sovietice,
‎colectivizând fermele.
‎Au decis să-i facă pe țărani
‎producătorii pentru orașe, ‎armată și exporturi.
‎Rezultatul a fost foametea.
‎UCRAINA 1931, DUPĂ DOI ANI ‎DE DICTATURĂ A LUI STALIN
‎Milioane de oameni mureau de foame ‎doar în Ucraina.
‎Au devenit canibali.
‎Nimic nu a fost prezentat în presă ‎și lumea nu știa că se întâmplă.
‎În loc să recunoască ‎faptul că strategia era proastă,
‎Stalin a decis să sacrifice ‎aceste milioane de vieți
‎pentru un țel mai important în ochii lui, ‎să mențină sistemul socialist existent.
‎Stalin și-a creat propria realitate.
‎Totul e sub control. ‎Problema se va rezolva rapid.
‎În același timp, Stalin a ascuns Ucraina ‎de ochii lumii.
‎Dar, până la urmă,
‎vulturii din presa internațională ‎găsesc mereu o cale să-și bage nasul.
‎Respectă manualul și nu va trebui ‎să înfrunți problema asta singur.
‎TACTICĂ ‎SEDU STRĂINII
‎1932, DUPĂ TREI ANI ‎DE DICTATURĂ A LUI STALIN
‎În anii '30, mulți occidentali, ‎mai ales dintre liberali și stângiști,
‎credeau că URSS oferea ‎o alternativă la Depresiunea capitalistă,
‎așa că nu voiau să audă lucruri rele.
‎Predecesorul lui Stalin, Lenin, ‎avea un termen
‎pentru acești aliați neașteptați…
‎IDIOTUL FOLOSITOR
‎idioți folositori.
‎Exploatezi o vulnerabilitate pe care o au.
‎Egoul sau lăcomia.
‎Astfel, îi convingi să îți susțină ideile,
‎ceea ce dă credibilitate și legitimitate ‎regimului tău.
‎Stalin nu a fost singurul tiran ‎care știa asta.
‎Hitler a avut susținători timpurii
‎în Ducele și Ducesa de Windsor ‎și în Charles Lindbergh,
‎care i-au ridicat statutul.
‎În timp ce lumea se revolta ‎împotriva tiraniei lui Castro în Cuba,
‎scriitorul columbian ‎Gabriel García Márquez
‎i-a rămas prieten apropiat și susținător.
‎Iar Kim Jong-un din Coreea de Nord ‎și-a găsit un tovarăș neașteptat
‎în fostul superstar din NBA, ‎Dennis Rodman.
‎Stalin duce tactica mai departe.
‎Invită mai mulți scriitori ‎și gânditori de stânga,
‎de la George Bernard Shaw ‎la H.G. Wells și Jean-Paul Sartre,
‎să vadă cu ochii lor ‎utopia socialistă la care visaseră.
‎Dar, ca să vândă ‎versiunea lui a adevărului,
‎Stalin trebuia să recruteze ‎o figură de încredere.
‎Ca Walter Duranty.
‎WALTER DURANTY ‎ȘEF NEW YORK TIMES LA MOSCOVA
‎Duranty fusese omul ‎New York Times ‎la Moscova din 1922.
‎Dar, printre colegii lui,
‎era mai cunoscut ca fiind afemeiat ‎și pentru piciorul de lemn.
‎Zvonurile despre ambițiile ‎și lipsa lui de etică ajung la Kremlin,
‎iar Stalin vede potențialul reporterului
‎de a distrage atenția ‎de la foametea în desfășurare.
‎Stalin îi oferă lui Duranty ‎un interviu exclusiv la Kremlin.
‎Acolo, aduce elogii gloriosului comunism ‎și planurilor sale pentru prosperitate.
‎Duranty e recunoscător pentru invitație.
‎Scrie articole laudative ‎despre liderul sovietic.
‎RUSIA CONDUSĂ DE STALINISM
‎Duranty e invitat să viziteze Ucraina,
‎care le-a fost închisă ‎majorității reporterilor străini.
‎L-au dus în Ucraina
‎și i-au arătat doar locuri ‎unde nu exista foamete.
‎Dar, pe măsură ce pătrunde ‎în interiorul țării…
‎realitatea devine incontestabilă.
‎Duranty prezintă adevărul?
‎Nu!
‎Continuă să trimită articole ‎cum că foametea e exagerată.
‎RUȘII SUNT ÎNFOMETAȚI, ‎DAR NU MOR DE FOAME
‎În mod uluitor, reportajele lui amăgitoare ‎îi aduc Premiul Pulitzer.
‎În plus, formează opinia publică ‎despre Stalin în toată lumea.
‎Acum că ai instalat aparatul de cenzură
‎și ai aliați care te susțin ‎în străinătate…
‎e timpul să treci în următoarea etapă ‎a războiului contra adevărului.
‎Pentru asta, trebuie să ataci ‎cea mai sacră instituție existentă.
‎TACTICĂ ‎DISTRUGE-L PE DUMNEZEU
‎Religia adesea oferă răspunsuri ‎la întrebări fără răspuns.
‎„Care e sensul vieții?” ‎„De ce suntem aici?”
‎Ca tiran, nu poți permite ‎decât o sursă de adevăr spiritual.
‎Iar Dumnezeu știe că aceea ești tu.
‎Stalin voia să distrugă religia.
‎Nu doar fiindcă doctrina religioasă ‎e „opiul maselor”.
‎Se opunea Bisericii
‎fiindcă deținea aur, nestemate ‎și opere de artă valoroase.
‎Erau averi care-i trebuiau lui Stalin ‎să clădească statul sovietic.
‎Dar, ca să nărui credința poporului, ‎nu e de ajuns să reprimi religia.
‎Trebuie s-o înlocuiești.
‎În locul religiei, URSS a creat ‎propria sa dogmă,
‎anume marxism-leninismul.
‎Nu Crăciun sau Paște!
‎Sovieticii și-au creat ‎propriile sărbători.
‎Ziua Victoriei, Ziua Muncii
‎și 7 noiembrie, aniversarea ‎preluării puterii de către bolșevici.
‎În loc de Iisus și sfinți,
‎regimul lui Stalin a creat ‎martiri comuniști
‎care să fie adulați de popor.
‎Acest puști, de exemplu.
‎Conform poveștii, ‎băiatul de 13 ani Pavlik Morozov era
‎un elev-model și comunist înflăcărat,
‎care locuia într-un sătuc din Munții Ural.
‎Dar, pe timpul Marii Foamete, ‎loialitatea față de stat îi e testată.
‎Când descoperă că tatăl lui ascunde grâne ‎și le vinde pentru profit…
‎tânărul Pavlik face alegerea patriotică.
‎Își denunță tatăl, anunțând ‎poliția secretă despre crimele sale.
‎Dar unchiul, bunicii și verii lui ‎nu sunt plăcut impresionați.
‎Îl surprind pe tânărul Pavlik ‎în pădurea din apropiere și-l ucid.
‎Pe măsură ce ziarele sovietice ‎duc vorba despre oribilă crimă,
‎Pavlik devine erou al poporului.
‎Iar rudele sale sunt executate.
‎Stalin se asigură să perpetueze ‎povestea lui Pavlik.
‎Isprăvile sale sunt transpuse în cântece, ‎piese de teatru, cărți și o operă.
‎Dar povestea asta are un șpil.
‎Povestea probabil e inventată.
‎După căderea Uniunii Sovietice,
‎am aflat că Pavlik Morozov e ‎un mit sovietic inventat
‎în scopuri propagandistice.
‎Dacă crezi că asta contează, ‎nu ai fost atent.
‎Când înlocuiești religia cu statul, ‎adevărul tău ia conotații divine.
‎Și totuși, unii dintre oamenii tăi ‎se vor agăța de un alt fel de adevăr,
‎așa-numitele fapte științifice.
‎Nu-ți face griji! Ai ac de cojocul lor!
‎TACTICĂ ‎CORUPE ȘTIINȚA
‎Întreaga cultură a științei și cercetării
‎se bazează pe fapte obiective
‎și pe concluzii derivate nu din ideologie, ‎ci din acuratețe factuală.
‎E anatemă pentru tirani.
‎Desigur, pentru că savanții cred ‎că adevărul lor e superior.
‎FARSĂ
‎Dar nu poate fi așa!
‎Dictatorul spaniol Francisco Franco
‎a dizolvat comitetul științific național ‎și a respins teoriile ca evoluția,
‎pe care el și partidul lui le considerau ‎incompatibile cu credința creștină.
‎Hitler și Al Treilea Reich ‎au controlat strict
‎ce arii științifice pot fi studiate,
‎ba chiar respingând relativitatea ‎și fizica cuantică
‎în favoarea unor discipline ‎precum fizica ariană.
‎Președintele Yahya Jammeh din Gambia
‎a forțat, se pare, ‎mii de indivizi purtători de HIV
‎să refuze tratamentele clasice ‎și să folosească leacul lui,
‎despre care pretindea ‎că ucide virusul în trei zile.
‎În mod evident, nu era cazul.
‎Opinia lui Stalin ‎despre disciplinele științifice
‎era în multe moduri bazată ‎pe dogma sa ideologică.
‎Dacă unele fapte nu se potriveau ‎cu acea paradigmă, erau ignorate,
‎iar savanții erau încurajați ‎să le dea deoparte.
‎Un tip care a înțeles conceptul a fost ‎biologul revoluționar Trofim Lysenko.
‎TROFIM LYSENKO ‎BIOLOG ȘI GENETICIAN AGRONOMIST
‎Lysenko era sigur că soluția ‎pentru lipsa de alimente din URSS
‎era să aplice principii marxiste ‎asupra plantelor.
‎A făcut tot felul de prostii. ‎Expunea grânele la frig,
‎crezând că generațiile următoare ‎vor dezvolta rezistență.
‎E complet absurd.
‎Dar el a prezentat ideea asta ‎ca respectând idealurile marxiste.
‎Lui Stalin i-a plăcut.
‎Stalin îl invită pe Lysenko ‎să țină un discurs la Kremlin.
‎Lysenko atacă genetica modernă,
‎pune la îndoială loialitatea ‎savanților din țară
‎și promite că teoriile lui revoluționare
‎vor sfârși foametea în URSS ‎pentru totdeauna.
‎Lui Stalin îi place ce aude.
‎În doar câțiva ani, celelalte teorii ‎despre genetică sunt interzise,
‎profesorii sunt dați afară, ‎iar laboratoarele sunt închise.
‎Oricine protestează e smuls din rădăcini.
‎A început un război în știința sovietică,
‎cu precădere în biologia sovietică, ‎în urma acestor acțiuni.
‎În propagandă, Stalin îl promovează ‎pe Lysenko ca pe un geniu revoluționar.
‎Însă în practică, teoriile lui Lysenko ‎sunt un eșec de proporții
‎și conduc la și mai multe morți ‎și privațiuni pentru popor.
‎Bineînțeles, Lysenko rămâne în funcție ‎până în 1964.
‎Stalin a văzut în abilitatea lui Lysenko ‎de a răstălmăci faptele dintr-un domeniu
‎ca pe o exprimare a loialității.
‎Pentru Stalin, această loialitate
‎era mai importantă ‎decât faptele științifice.
‎Să recapitulăm!
‎După ce discreditezi știința, ‎distrugi religia, rescrii istoria
‎și înlocuiești faptele incomode ‎cu propagandă,
‎războiul tău asupra adevărului ‎ar trebui să dea roade.
‎Dar mai e un obstacol ‎în calea către puterea absolută
‎asupra minților și vieților ‎oamenilor tăi…
‎încrederea în semeni.
‎Legăturile dintre cetățeni
‎sunt o amenințare ‎pentru regimurile autoritare.
‎Nu pot exista principii sau valori
‎mai presus de loialitatea și supunerea ‎față de persoana de la conducere.
‎O să ai nevoie de o voință indestructibilă ‎ca să elimini pericolul, deci ține-te!
‎TACTICĂ ‎ELIMINĂ ÎNCREDEREA
‎Cultivarea suspiciunii ‎e un instrument foarte puternic.
‎Dacă nu mai ai încredere în nimeni,
‎te supui de bunăvoie puterii statului,
‎fiindcă orice altceva e suspect.
‎Ai crede că lui Stalin i-ar fi ușor ‎după cât a suprimat adevărul,
‎dar tiranul nu poate lua niciodată pauză.
‎MOSCOVA 1934, ‎DUPĂ CINCI ANI DE DICTATURĂ
‎În 1934, adevărul e că Stalin ‎încă nu acaparase complet puterea.
‎Nu-și răpusese toți vrăjmașii.
‎A început cu procesele de fațadă ‎din Moscova,
‎unde lideri din Partidul Comunist ‎au fost puși sub acuzare
‎fiindcă ar fi făcut parte ‎dintr-o conspirație anti-sovietică.
‎Însă, în efortul de a-și dezbina oamenii,
‎epurările din guvern erau doar preludiul.
‎Dacă acești eroi ai revoluției ‎pot să fie trădători,
‎cine altcineva ar putea fi trădător?
‎Concluzia e simplă: oricine.
‎Mesajul a fost acesta:
‎„Există o conspirație de amploare ‎contra noului stat.
‎E datoria voastră ‎să găsiți conspiratorii.”
‎Ce să facă cetățenii loiali?
‎Vecinii au început să se denunțe.
‎Unii copii și-au denunțat părinții.
‎A devenit o vânătoare de vrăjitoare.
‎MAREA EPURARE ‎1936-1938
‎Marea Epurare.
‎În timpul Marii Epurări, ‎peste 750.000 de oameni au fost uciși.
‎Era parte din planul măreț al lui Stalin.
‎A scris un memorandum.
‎Dacă ucizi 100 de oameni, ‎iar cinci erau inamici ai poporului…
‎e un raport bunicel.
‎Ăsta era modelul lui Stalin. ‎Nu contează dacă ucizi prea mulți.
‎Doar să nu ucizi prea puțini.
‎Iar pentru cei care se gândesc ‎să spună că nu,
‎acuzațiile contra concetățenilor ‎nu sunt adevărate,
‎soluția e simplă.
‎Partidul decide ce e adevărat!
‎Există un adevăr suprem ‎în aceste dictaturi,
‎anume adevărul puterii.
‎Redefinind adevărul ‎pentru milioane dintre cetățenii săi,
‎Stalin a ținut Uniunea Sovietică în mână
‎timp de încă 15 ani.
‎Ai presupune că după toate astea, ‎ar fi intrat în istorie ca un om malefic,
‎dar adevărul nu e atât de simplu.
‎Mulți oameni îl venerează pe Stalin ‎ca pe un mare conducător.
‎Cu imensul cost uman,
‎societatea sovietică a fost transformată ‎din una agriculturală în una industrială.
‎Dacă definești succesul ‎doar prin atingerea țelurilor…
‎a avut mare succes.
‎Acum știi secretul ‎domniei legendare a lui Stalin.
‎Dar tirania nu se rezumă ‎la controlul minților.
‎E vorba de puterea ‎de a reface societatea după chipul tău.
‎Învață de la el, Muammar Gaddafi,
‎care și-a folosit viziunea ‎și banii din țiței
‎să transforme țara deșertică Libia ‎într-un altar pentru sine.
‎Oamenii mei mă iubesc!
‎Oare ce ar putea merge prost?